
1. INTRODUCCIÓ XE "1 INTRODUCCIÓ" 
D’acord amb el principi d’autonomia de centre que la Llei d’Educació 12/2009, del 10 de juliol, atorga als centres en els àmbits pedagògic, organitzatiu i de gestió de recursos humans i materials, recollim en aquest Projecte Curricular tots els acords sobre les estratègies d’intervenció didàctica que utilitzarà el nostre centre amb la finalitat d’assegurar la coherència de la pràctica docent, la millora de resultats educatius i les condicions d’equitat necessàries per aconseguir la cohesió social del nostre alumnat. 

2. Ensenyament Secundari Obligatori (ESO) XE "2 ESO"  

2.1. CRITERIS GENERALS D’ORGANITZACIÓ CURRICULAR XE "2.1.CRITERIS GENERALS D’ORGANITZACIÓ CURRICULAR" 
2.1.1. ASSIGNACIÓ HORÀRIA DE LES MATÈRIES XE "2.1.1. ASSIGNACIÓ HORÀRIA DE LES MATÈRIES" .

L'assignació horària de les matèries és la que estableix el Document per a l'organització i el funcionament del centres públics d'educació secundària .

2.1.2. CRITERIS PER LA CONFECCIÓ DE L’OFERTA DE MATÈRIES OPTATIVES XE "2.1.2. CRITERIS PER LA CONFECCIÓ DE L’OFERTA DE MATÈRIES OPTATIVES" 
L’oferta de matèries optatives als tres primers cursos de l’ESO és la següent:

· Francès com a segona llengua estrangera amb continuïtat i compromís per part de l’alumnat des de 1r a 3r ESO;

· Matèries que ofereixen reforç i ampliació de les competències bàsiques lingüístiques i matemàtiques, per l’alumnat amb aquestes necessitats; 

· Matèries que ofereixen iniciació a d’altres continguts acadèmics, on es dona acollida a tot l’alumnat.

· La matèria optativa de Cultura Clàssica s’ofereix a 3r d’ESO

· La matèria optativa Emprenedoria s’ofereix a 3r.d’ESO.

L’oferta dependrà sempre, però, de les hores assignades a cada departament segons la plantilla del centre. 

Les optatives específiques que s’ofereixen a 4t ESO s’agrupen en tres blocs diferents, de tal manera que pugui donar resposta als interessos de la majoria de l’alumnat a l’hora de consolidar aprenentatges bàsics o puguin ser útils per estudis posteriors o per incorporar-se al món laboral. Cada alumne tria una optativa de cada bloc. Aquesta tria va acompanyada d’una informació i orientació acadèmica prèvia, a 3r ESO.

2.2. ATENCIÓ EDUCATIVA ALTERNATIVA A LA RELIGIÓ XE "2.2.ATENCIÓ EDUCATIVA ALTERNATIVA A LA RELIGIÓ" 
Les activitats educatives alternatives a la religió que s’ofereixen en tota l’etapa van orientades a contribuir al desenvolupament de competències de l’alumnat, sense que comporti l’aprenentatge de continguts curriculars associats al coneixement del fet religiós, ni a qualsevol matèria de l’etapa, i dependrà de les hores disponibles a cada departament. 

2.3. EL TREBALL DE SÍNTESI XE "2.3.EL TREBALL DE SÍNTESI"  

 A tots els nivells de l ’ESO, el treball de síntesi es realitza de manera intensiva i al mateix temps al llarg de 6 dies lectius al final de curs. 

2.4. EL PROJECTE DE RECERCA XE "2.4. EL PROJECTE DE RECERCA" 
Aquest projecte es realitza de manera intensiva al llarg de 6 dies lectius al final de curs, coincidint amb el treball de síntesi de l’ ESO.

2.5. ATENCIÓ A LA DIVERSITAT XE "2.5. ATENCIÓ A LA DIVERSITAT" 
El institut Joan Ramon Benaprès treballa progressivament per ser un marc inclusiu que permeti a l’alumne gaudir de les situacions generals i comunes d’aprenentatge per al desenvolupament de les seves capacitats. A continuació detallem les mesures concretes que el nostre centre acorda per atendre les necessitats educatives de tot l’alumnat.

2.5.1. MESURES ORGANITZATIVES GENERALS XE "2.5.1.. MESURES ORGANITZATIVES GENERALS" 
2.5.1.1. Criteris per la confecció dels grups XE "2.5.1.1.Criteris per la confecció dels grups" .

A tots els nivells de l ‘ ESO, amb la finalitat clara d’atendre la diversitat de tot l’alumnat, i havent experimentat que l’atenció de tot el ventall possible de ritmes d’aprenentatge en un sol grup sempre deixava als més ràpids més desatesos, s’assignen a un dels grups de cada nivell l’alumnat amb ritmes d’aprenentatge més alts i aquell que presenta una problemàtica actitudinal més elevada. Aquest alumnat no participa d’altres mesures d’atenció a la diversitat com són els grups flexibles a les àrees instrumentals, i, sempre que és possible, té un nombre d’alumnes més elevat que la resta de grups.

Els altres grups es componen de l’alumnat amb ritme mitjà-alt, mitjà i lent, alumnat amb dictamen, i repetidors, i reben i concentren les altres mesures organitzatives d’atenció a la diversitat: a 1r i 2n ESO es fan grups flexibles i grup reduït per a alumnat N.E.E. a les àrees instrumentals; a 3r i 4t ESO es fa grup reduït per a alumnat N.E.E., i grups flexibles a les àrees instrumentals quan el centre disposa d’hores segons la plantilla, i un cop cobertes les necessitats a 1r i 2n ESO.

- S’equilibra al màxim el nombre de noies i de nois entre els grups.

- S’equilibra al màxim el nombre d’alumnat repetidor.

- A 1r ESO es barregen alumnes procedents de les diferents escoles del municipi, seguint les directrius del Pla estratègic , per tal  de millorar la cohesió social i evitar la formació de guetos des del primer curs de l’ ESO. 

2.5.1.2. Optatives i criteris d’assignació XE "2.5.1.2.Optatives i criteris d’assignació" . 

Les optatives que ofereixen els departaments van marcades per unes directrius pedagògiques que pretenen donar resposta conjunta a les diferents necessitats de tot l’alumnat de l’ ESO.

Així, quan hi ha disponibilitat d’hores dels següents departaments, confeccionem l’oferta donant prioritat a aquesta organització:

· Àrees instrumentals: 2 trimestres optatives de reforç de competències bàsiques i 1 trimestre d’ampliació.

· Resta d’àrees: optatives d’iniciació a d’altres continguts que donin cabuda a tot tipus d’alumnat.

· S’equilibra cada trimestre oferint optatives de reforç, ampliació i iniciació.

Per assignar les optatives a l’alumnat, el professorat tutor té en compte les necessitats i interessos de l’alumne: les necessitats les coneix per les notes (les del curs anterior en el cas del primer trimestre) i l’evolució durant el curs, i els interessos pel full de tria d’optatives que han omplert amb la família.

2.5.1.3. Alumnat N.E.E. XE "2.5.1.4.Alumnat N.E.E."  

L’alumnat amb dictamen és atès en grup reduït pel professor d’educació terapèutica del centre, qui reforça les competències bàsiques lingüístiques i matemàtiques prioritàriament, i de forma coordinada amb el professorat del grup ordinari. 

Es promou en tot moment l’atenció d’aquest alumnat de manera inclusiva, amb la participació de dos professors a l’aula del grup ordinari, però depèn en part de la predisposició del professorat per portar a terme la intervenció i de la disposició d’hores que tingui el centre. S’elaboren els Plans individuals per a l’alumnat que els necessita, a proposta de la Comissió d’atenció a la diversitat i/o de l’equip docent que detecti la necessitat.

El professor d’educació terapèutica del centre té com a objectius:

a) Vetllar per fer el traspàs d’informació de l’alumnat amb necessitats educatives específiques  quan s’incorporen al centre, i també dins del centre entre tutories i equips docents.

b) Fer el seguiment de la correcta aplicació i desenvolupament dels Plans Individualitzats ( PI ) i de les adaptacions curriculars.

c) Optar, quan es donin les condicions apropiades, per a la màxima inclusió dels alumnes en les activitats ordinàries.

d) Vetllar per a que les programacions ordinàries incloguin les adaptacions i estratègies necessàries per a la participació de tot l’alumnat.

2.5.2. MESURES ORGANITZATIVES ESPECÍFIQUES PER CADA NIVELL XE "2.5.2.MESURES ORGANITZATIVES ESPECÍFIQUES PER CADA NIVELL" 
2.5.2.1. 1r i 2n ESO XE "2.5.2.1 1r i 2n ESO" 
2.5.2.1.1. Grups flexibles a les àrees instrumentals XE "2.5.2.1.1Grups flexibles a les àrees instrumentals" 
A 1r, amb els resultats de les proves externes de 6è i la informació personalitzada que la coordinació primària - secundària ens facilita de l’alumnat matriculat a 1r ESO, els departaments de les àrees instrumentals coordinadament confeccionen els grups flexibles. Durant el curs, i a proposta de l’equip docent, es procedirà a fer els canvis d’alumnat que es creguin convenients per millorar els resultats educatius. 

A 2n ESO es confeccionen els grups amb els canvis que suggereixi el professorat d’instrumentals de 1r ESO a final de curs.

2.5.2.1.2. Equip docent de 1r ESO XE "2.5.2.1.2.Equip docent de 1r ESO" 
Amb la intenció de coordinar al màxim el currículum de les diferents àrees a 1r ESO i fer una incorporació més acompanyada a l’estructura de l’ ESO per a l’alumnat de primària, que està acostumat a tenir menys professors i, per tant, més sensació de control de la seva evolució acadèmica i personal, l’equip docent de 1r ESO és el mateix a tots els grups sempre que sigui compatible amb la distribució horària del professorat. 

Aquesta mesura comporta més avantatges, com és el nombre més reduït de professorat a les reunions de coordinació i la major fluïdesa a l’hora d’adoptar mesures que millorin el rendiment de l’alumnat i la convivència al centre.

2.5.2.1.3. Equip docent de 2n ESO XE "2.5.2.1.3.Equip docent de 2n ESO" 
Es redueix al màxim el nombre de professorat que intervé a 2n ESO, un cop s’ha confeccionat el de 1r ESO, que és prioritari. Ja no és possible que hagi un únic professor per àrea a tots els grups, per qüestions organitzatives de tot el centre, però s’intenta limitar a dos, per tenir un equip docent ben coordinat i efectiu en les propostes i decisions.

2.5.2.2. 3r ESO XE "2.5.2.2.3r ESO" 
2.5.2.2.1. Reforç de les àrees instrumentals XE "2.5.2.2.1.Reforç de les àrees instrumentals" .

Sempre que hi ha disponibilitat d’hores per atendre la diversitat, es dediquen a reforçar les competències bàsiques des de les àrees instrumentals, o bé entrant dos professors a l’aula o bé fent un grup reduït que és atès fora de l’aula ordinària però de manera coordinada.

2.5.2.2.2. Orientació acadèmica i/o professional XE "2.5.2.2.2Orientació acadèmica i/o professional" .

El professor d’educació terapèutica és el professor orientador del centre i fa un seguiment molt proper d’aquell alumnat susceptible de no aprovar el curs  i que pot abandonar el centre, en el sentit de proposar-li altres camins educatius que puguin donar resposta a les seves capacitats, habilitats i interessos, ja sigui oferta en el mateix municipi o municipis de la comarca. 

2.5.2.3. 4t ESO XE "2.5.2.3.4t ESO" 
2.5.2.3.1. Professor orientador XE "2.5.2.3.1.Professor orientador" 
El professor d’educació terapèutica és el professor orientador del centre i fa un seguiment molt proper d’aquell alumnat susceptible de no aprovar el curs i que pot abandonar el centre, en el sentit de proposar-li altres camins educatius que puguin donar resposta a les seves capacitats, habilitats i interessos, ja sigui oferta en el mateix municipi o municipis de la comarca. 

2.5.2.4. 3r ESO i 4t ESO

Al segon trimestre es farà una formació específica per les proves d’accés a grau mig a l’alumnat de 3r i 4t d’ ESO que tingui l’edat suficient per realitzar aquestes proves. Aquesta formació la realitzarà un o varis professors segons la disponibilitat que tingui el centre

2.5.2.5. ALUMNES NOUVINGUTS DE O D’INCORPORACIÓ TARDANA.

Per tal d’atendre satisfactòriament a l’alumnat nouvingut o d’incorporació tardana es seguirà el protocol d’ acollida establert en cada cas. (Documents PR-protocol alumnat nouvingut i PR-protocol alumnat incorporacio tardana que es troben al gestor documental del centre). 

El protocol intenta donar resposta a les necessitats de l’ acollida d’aquest alumnat i de la seva família, i de coordinar la seva incorporació en el centre . Sempre caldrà tenir en compte  la normativa i la disponibilitat del centre. 

2.6. METODOLOGIA XE "2.6.METODOLOGIA" 
Els resultats de proves externes, com pot ser la prova PISA a 2n d’  ESO, la prova d’Avaluació diagnòstica a  3r d’ ESO , i la  prova de competències bàsiques a 4t d’ ESO, i els resultats interns compartits i analitzats per tot el professorat, així com les necessitats canviants de la societat, ens ha portat a establir unes línies d’actuació compartides i coordinades que portin a una millora de la formació del nostre alumnat reforçant aquells aspectes en què sigui més necessari.

· La majoria d’àrees inclouen activitats TIC que són avaluades amb la resta d’activitats.

· Les àrees no lingüístiques de 1r i 2n d ‘ESO incorporen activitats de comprensió i expressió lingüístiques. Aquesta metodologia s’estendrà a la resta de cursos de l’ ESO progressivament, segons el calendari establert al Pla Estratègic.

· Totes les àrees no científiques de 1r i 2n d’ ESO incorporen activitats matemàtiques relacionades amb l’àrea. Aquesta metodologia s’estendrà a la resta de cursos de l’ ESO progressivament, segons el calendari establert al Pla Estratègic.

· La metodologia emprada afavorirà una educació no sexista i tolerant.


2.6.1. AVALUACIÓ XE "2.6.1.AVALUACIÓ" 
Els criteris d’avaluació i qualificació són establerts i acordats pels departaments, sempre d’acord amb la missió, visió i valors del centre, i seran coherents al llarg de l’etapa amb els objectius de la matèria i amb la metodologia emprada. 

Els criteris de qualificació seran concrets pel que fa a la ponderació de les diferents activitats que conformen la nota de l’alumne.

Aquests criteris d’avaluació i de qualificació estaran inclosos en les programacions, que seran consultables tant per l’alumnat com per les famílies, al suro virtual del centre.

Dels criteris d’avaluació i de pas de curs , segons la normativa vigent , s’informarà a l’alumnat  a principi de curs en la tutoria i als pares en les reunions d’octubre.

3. BATXILLERAT XE "3.BATXILLERAT" 
3.1. CRITERIS GENERALS D’ORGANITZACIÓ CURRICULAR

 Els criteris generals per a l'organització del currículum del batxillerat són els 
que determina el Decret 82/1996, de 5 de març de la LOE. L’ordenació és la que consta en el document “Ordenació Batxillerat” que es troba en el gestor documental del Centre.

 XE "3.1CRITERIS GENERALS D’ORGANITZACIÓ CURRICULAR" 
3.1.1.   Modalitats Batxillerat

El centre ofereix  les següents modalitats de Batxillerat:

· Ciències i  Tecnologia

· Humanitats i Ciències Socials

3.1.2. Criteris per la confecció de l’oferta de matèries de modalitat i optatives XE "3.1.1.Criteris per la confecció de l’oferta de matèries de modalitat i optatives" 
L’oferta de matèries de modalitat que s’ofereixen a l’alumnat de 1r i 2n de Batxillerat, ,segueix aquests criteris, i es revisa cada any i s’aprova per claustre.

· La distribució de les matèries en les diferents franges horàries permet el màxim de recorreguts possibles perquè l’alumnat pugui trobar aquell que configura una formació més adequada pels estudis que l’interessi continuar en acabar l’etapa.

· D’aquelles matèries que s’imparteixen en un sol curs escolar, s’ubiquen a 2n les que necessiten uns coneixements previs que l’alumnat consolida a 1r.

· Les matèries que no són triades per un mínim d’un 10% de l’alumnat no es poden oferir, a excepció d’aquelles per les que tenim un professor específic. Es dóna la possibilitat que l’alumnat pugui fer aquestes matèries a través del Institut Obert de Catalunya (IOC)  amb el seguiment i coordinació del Cap d’Estudis.

· La distribució de matèries es realitza de manera que l’alumnat pugui presentar-se al màxim de matèries optatives a les PAU per tal de poder pujar nota o segons el criteri  de les preferències  de les universitats per algunes matèries .

· L’alumnat serà informat prèviament de l’oferta que fa el centre, i amb l’ajuda del professorat tutor i de l’equip docent, farà la seva elecció.

· Les matèries optatives que s’ofereixen són tipificades.

3.2. EL TREBALL DE RECERCA XE "3.2.EL TREBALL DE RECERCA" 
· L’alumnat aprèn a elaborar un treball de recerca amb les directrius i indicacions que proporciona el professorat tutor a les sessions de tutoria durant el 1r curs.

· Els departaments confeccionen una llista de possibles temes per treballs de recerca perquè pugui ser útil per l’alumnat a l’hora de triar. Aquesta oferta se’ls fa arribar durant el 1r trimestre del 1r curs.

· L’alumnat es posa en contacte directament amb el professor/a que vol que li dirigeixi el treball. En cas de que aquest professor no pugui fer-ho, s’adreçarà a un altre o la coordinadora de batxillerat li proposarà una altra persona.( prioritzant l’equip docent de Batxillerat ).

· A l’alumnat que no s’hagi posat en contacte amb cap professor, se li assignarà un d’ofici i haurà de posar-se d’acord amb aquest sobre quin tema realitzar el treball.

· No s’assignaran més de tres treballs a un professor per part de coordinació de Batxillerat. De forma voluntària un professor pot acceptar de fer el seguiment de més de tres treballs però això no suposarà cap compensació horària o d’altre tipus.

· Totes les directrius, indicacions i criteris d’avaluació estan inclosos al quadern que es facilita a l’alumnat, i on han de quedar reflectides les entrevistes amb el director del treball.

· El treball de recerca es lliura el 2n trimestre de 2n de Batxillerat.

3.3. METODOLOGIA XE "3.3.METODOLOGIA"  

Els resultats de del proves PAU i els resultats interns compartits i analitzats per tot el professorat, així com les necessitats canviants de la societat, ens ha portat a establir unes línies d’actuació compartides i coordinades que portin a una millora de la formació del nostre alumnat reforçant aquells aspectes en què sigui més necessari.

· Es potencia la utilització de les TAC a la majoria d’àrees. 

· Es reforça el valor de la responsabilitat i l’esforç en la realització i presentació de les activitats d’aprenentatge.

· La metodologia emprada afavoreix una educació no sexista i tolerant.

· Es dota a l’alumnat amb eines i habilitats per poder continuar l’aprenentatge d’una manera autònoma.

3.4. AVALUACIÓ XE "3.4.AVALUACIÓ" 
Els criteris d’avaluació i qualificació són establerts i acordats pels departaments, sempre d’acord amb la missió, visió i valors del centre, i seran coherents al llarg de l’etapa amb els objectius d’aquesta i de la matèria, i amb la metodologia emprada. 

Els criteris de qualificació seran concrets pel que fa a la ponderació de les diferents activitats que conformen la nota de l’alumne.

Aquests criteris d’avaluació i de qualificació estaran inclosos en les programacions, que seran consultables tant per l’alumnat com per les famílies, al suro virtual del centre.

Dels criteris d’avaluació i de pas de curs ,segons la normativa vigent ,s’informarà a l’alumnat  a principi de curs en la tutoria i als pares en les reunions d’octubre.

4. CICLES FORMATIUS XE "4.CICLES FORMATIUS"  

(Eliminar text color verd )

4.1. FINALITAT I OBJECTIUS DE LA FORMACIÓ PROFESSIONAL XE "4.1.FINALITAT I OBJECTIUS DE LA FORMACIÓ PROFESSIONAL"  

La Formació Professional específica té la finalitat de proporcionar a l’alumne la formació necessària per tal de:

· Adquirir la competència professional de cada títol. Comprendre l’organització i les característiques del sector corresponent i també, els mecanismes d’inserció professional; conèixer la legislació , juntament amb els drets i les obligacions que se’n deriven, així com adquirir els coneixements necessaris de seguretat  i higiene, i de prevenció de riscs laborals.

· Possibilitar la inserció laboral, dins del camp professional tenint en compte les adaptacions als canvis dels títols.

· Sensibilitzar als alumnes per desenvolupar les activitats professionals respectant el medi ambient.

· Cultivar l’adquisició de coneixements, amb una maduresa professional motivadora de futurs aprenentatges.

· Utilitzar les dues llengües oficials i vetllar per la seva correcta utilització, tan oral com escrita per part de l’alumnat i del professorat. El català serà la llengua vehicular d’aprenentatge i d’ensenyament. I si s’escau adquirir la competència professional lingüística en la llengua o llengües estrangeres que marquin els currículums de cada títol.

4.1 CRITERIS GENERALS D’ORGANITZACIÓ I DESENVOLUPAMENT CURRICULAR DELS CICLES FORMATIUS XE "4.2.CRITERIS GENERALS D’ORGANITZACIÓ I DESENVOLUPAMENT CURRICULAR DELS CICLES FORMATIUS"  

La Formació Professional s’ordena en Cicles Formatius de Grau Mitjà (LOE) i de Grau superior (LOE).

Els Cicles Formatius (LOE) s’organitzen en mòduls professionals i aquests es divideixen en unitats formatives.

L’ordenació és la que consta en el document “Ordenació Cicles Formatius” que es troba en el gestor documental del Centre.

Cicles Formatius

CFGM Cuina i gastronomia (LOE) 2000h

CFGM Serveis en restauració (LOE) 2000h

CFGM Forneria, pastisseria i confiteria (LOE) 2000h

CFGS en Restauració (LOGSE) 200h en format de compleció segons l’ordre EDU/362/2009 del 17 de juliol

CFGS Direcció de cuina (LOE) 2000h

Les UFs es reparteixen tal com consten al document “ordenacio cicles formatius“ del gestor documental.

Les UFs s’imparteixen al llarg de tot el curs.

Curs de Formació Específic d'accés als cicles de Grau Superior

· Aquest curs s’organitza a partir del curs acadèmic 2012 – 2013. segons la resolució 1245/2012 del 13 de juny

· S’ofereix com a matèria específica del centre la matèria de Física-Tecnologia

4.2. CRITERIS PER L’ASSIGNACIÓ D’HORES DE LLIURE DISPOSICIÓ XE "4.3. CRITERIS PER L’ASSIGNACIÓ D’HORES DE LLIURE DISPOSICIÓ " 
· Les hores de lliure disposició es reparteixen proporcionalment a les hores que conformen les diferents UFs dels mòduls. 

· Aquest criteri no s’ha aplicat a M2 de Direcció de Cuina, en què tenint en compte els objectius del mòdul, s’ha assignat a UF1 11HLLD (hores de lliure disposició), UF4 5HLLD, i s’ha arrodonit a múltiples de 33h al ser UFs que duren tot l’any.

· S’han utilitzat 33HLLD del M2 i 33HLLD del M4 per crear un mòdul de Francès a 2n curs.

· S’ha creat un mòdul de francès al 1r i al 2n curs d’ HTD0 per adaptar-se a les estades formatives /lúdiques de les dues promocions a França. La matèria d’anglès per tant s’oferirà durant el curs 2013-14 a 2n curs  degut als canvis produïts en la realització de l’estada formativa a França que es fa a 2n curs.

4.3. METODOLOGIA XE "4.4.METODOLOGIA" 
· A l’ inici de cada UF s’informarà a l’alumnat dels objectius i continguts d’aquestes, així com dels criteris de qualificació i avaluació.

· El treball a l’aula es basarà en una metodologia activa i participativa, flexible i oberta, basada en l’autoaprenentatge, i mitjançant una oferta adaptada a les seves condicions, capacitats, necessitats i interessos personals que els permeti la seva conciliació de l’aprenentatge amb altres activitats i responsabilitats, de manera que l’aprenentatge es produeixi mitjançant la realització d’exercicis, resolució de problemes i pràctiques reals en les quals es molt important la participació i l’assistència.

· S’adaptaran els continguts a l’entorn productiu del centre, de manera que les situacions d’estudi siguin més pròximes a la realitat del món del treball.

· A l’hora de desenvolupar les UF es tindrà en compte la realitat de coneixements i aprenentatges previs de l’estudiant.

· Es tindran en compte els continguts conceptuals, procediments i actituds en el disseny i realització de les activitats d’ensenyament-aprenentatge.

· S’utilitzaran mitjans audiovisuals quan sigui necessari i seran objectius dels departaments millorar els materials didàctics per tal d’ampliar-ne el seu ús, prioritzant la utilització de les noves tecnologies de la informació i comunicació, per la seva interactivitat.

· Les activitats didàctiques hauran de ser motivadores  per l’alumnat.

· Es programaran les activitats per tal de desenvolupar, avaluar i millorar les capacitats claus següents: resolució de problemes, organització i responsabilitat en el treball, treball en equip  relacions interpersonals, autonomia i iniciativa.

· S’incentivarà la lectura de llibres, publicacions relacionats amb la temàtica del seu perfil professional, tant per ampliar continguts, com per treballar continguts de fets, conceptes recollit a les programacions docents.

· Es promouran activitats formatives fora del centre en col·laboració amb altres institucions.

· Es convidarà a la participació d’experts o professionals externs al nostre centre, per oferir una visió més real del món laboral i més específica de l’activitat professional dels seus perfils.

4.4.  AVALUACIÓ XE "4.5.AVALUACIÓ" 
4.4.1. Aspectes generals de l’avaluació XE "4.5.1.Aspectes generals de l’avaluació"  

Els criteris d’avaluació i qualificació són establerts i acordats pel departament, sempre d’acord amb la missió, visió i valors del centre, i seran coherents al llarg de l’etapa amb els objectius de la matèria i amb la metodologia emprada. Els de qualificació seran concrets pel que fa a la ponderació de les diferents activitats.

Aquests criteris d’avaluació i de qualificació estaran inclosos en les programacions, que seran consultables tant per l’alumnat com per les famílies, al suro virtual del centre.

· L’avaluació serà continuada, integrada en el procés d’aprenentatge i tindrà en compte l’organització modular, i es farà per crèdits / unitats formatives. L’alumnat perdrà el dret a l’avaluació continuada si presenta més del 10% de faltes d’assistència injustificades o més del 20% de justificades.

· De forma general, l’avaluació es farà a partir de l’assoliment de les capacitats/competències expressades en els objectius generals del crèdit / unitat formativa.

· En començar el curs, el centre informarà a l’alumnat, a partir d’unes orientacions d’inici de curs, dels continguts del currículum formatiu, l’estructura del crèdits/unitats formatives, dels objectius generals/competències del cicle i els objectius terminals de cada crèdit/unitat formativa, així com els criteris generals d’avaluació, promoció de curs i superació del cicle.

· L’aplicació del procés d’avaluació continuada requereix l’assistència regular a les classes  i el seguiment de les activitats dels diferents crèdits/unitats formatives.

 ( s’elimina el que està escrit en verd )

Els estudis de la Formació Professional tenen unes especificitats que es concreten de la següent manera:

- Avaluacions ordinàries: es realitzarà una reunió de preavaluació i tres reunions d’avaluació ordinàries al llarg del curs. Tenen com a objectiu estudiar i valorar conjuntament el rendiment de l’alumnat, com a grup i individualment, a més de prendre les decisions pertinents que permetin la millora del rendiment i que es faran constar a l’acta d’avaluació. L’avaluació del crèdits /unitats formatives es farà atenent als objectius terminals dels mateixos. 

- Avaluació final de curs: es realitzarà després de la convocatòria extraordinària de recuperació de crèdits/unitats formatives pendents. La junta d’avaluació analitzarà, per a cada alumne/a, el grau d’assoliment del Objectius Generals del CF,  i el seu historial acadèmic, i per acord majoritari es podrà determinar la superació de crèdits/unitats formatives pendents atorgant la qualificació que es decideixi.

- Avaluació final del CF: l’equip de professors valorarà  a cada alumne/a el grau d’assoliment del Objectius Terminals. Per tal de superar el CF cal haver superat tots els crèdits/unitats formatives i haver obtingut la qualificació d’apte en el mòdul /crèdit de Formació en Centres de Treball (FCT).
· La puntuació en l’avaluació dels diferents crèdits/unitats formatives és d’1 a 10 sense decimals.

· La qualificació global de FCT és apte/no apte. En el cas de ser apte s’aconsella una valoració orientadora: suficient, bé, molt bé.

· Per superar el CF cal haver superat de forma positiva tots mòduls (LOE). Per superar els mòduls han d’estar superades tots les unitats formatives que els formen. 

4.4.2. Avaluació en la Formació en centres de treball XE "4.5.2.Avaluació en la Formació en centres de treball"  

· Es garantirà la FCT  per a tot l’alumnat que estigui en condicions de fer-la segons la normativa vigent.

· La FCT es realitzarà a partir del segon trimestre del segon curs a decisió de l’equip docent, a excepció de si l’alumne disposa del títol de CFGM, en que el centre li permetrà cursar la FCT durant el primer trimestre del primer curs de CFGS. Les dates, empresa i l’horari seran acordats entre el coordinador d’FP, el tutor de FCT, i l’alumne/a.

· Els tutors de FCT seran nomenats per la direcció del centre. Aquestes persones seran les encarregades de mantenir el contacte amb el centre de treball, i fer el seguiment de l’alumne. Tres visites a l’empresa obligades, una el coordinador de FCT i dues el tutor, passant les enquestes corresponents als empresaris i als propis alumnes. 

· El seguiment es farà mitjançant el pla d’activitats telemàtic, les entrevistes amb el responsable de l’alumne/a a l’empresa  i les enquestes corresponents.

· L’avaluació final del crèdit/mòdul de la FCT la durà a terme el tutor, tenint en compte la valoració feta pel centre de treball i la persona tutora de la FCT, els objectius terminals i competències, les activitats formatives realitzades i els criteris generals d’avaluació determinats en el decret per qual s’estableix el currículum corresponent a cada cicle.

· Hi haurà dues avaluacions en la FCT, l’avaluació final ordinària i l’extraordinària de juliol. L’alumnat que acabi la FCT durant l’estiu caldrà que es matriculi de nou i serà avaluat el juliol següent. 

5. PROGRAMACIONS XE "5.PROGRAMACIONS"  

Les programacions de tots els departaments estan confeccionades d’acord amb un model comú per cada etapa en què es recullen els aspectes necessaris que ha de tenir una programació. Totes elles han de tenir omplerts tots els apartats que hi figuren. Aquest model està a l’abast del professorat a la zona de professors del suro virtual.

Les programacions estan penjades al suro virtual, a la zona oberta, i accessible per a l’alumnat i famílies.

El procediment de confecció i revisió de les programacions està detallat en document apart.

